| **Doris Loithardvok. *Doris Leuthard*** |
| --- |
|  |
| Gimė | 1963 m. balandžio 10 d. (60 metų)Merenšvandas, Šveicarija Šveicarija |
| Sutuoktinis (-ė) | Roland Hausin |
| Šveicarijos konfederacijos prezidentė |
| Ėjo pareigas | 2010 m. sausio 1 d. – 2010 m. gruodžio 31 d. |
| Ankstesnis | Hansas-Rudolfas Mercas |
| Vėlesnis | Mišlin Kalmi-Re |
| Ėjo pareigas | 2017 m. sausio 1 d. – 2017 m. gruodžio 31 d. |
| Ankstesnis | Johanas Šnaideris-Amanas |
| Vėlesnis | Alenas Bersė |
|  |
| Partija | Šveicarijos krikščionių demokratų liaudies partija |
|  |
| Alma mater | Ciuricho universitetas |
|  |
|  **Vikiteka** | Doris Leuthard |
| Parašas |
|  |

**Doris Loithard** (vok. *Doris Leuthard*, g. 1963 m. balandžio 10 d.) – šveicarų teisininkė, politikė ir buvusi Šveicarijos Federalinės Tarybos narė (2006–2018 m.). Ji priklauso Šveicarijos krikščionių demokratų liaudies partijai bei du kartus – 2010 ir 2017 m. – buvo Šveicarijos konfederacijos prezidentė. Būdama Federalinės Tarybos nare, 2006–2010 m. D. Loithard vadovavo federaliniam ekonomikos reikalų departamentui, o 2010 m. tapo federalinio aplinkos, transporto, energetikos ir ryšių departamento vadove. Nuo 2019 m. gruodžio 19 d. ji yra pelno nesiekiančios organizacijos „Kofi Annan Foundation" valdybos narė.

Biografija
----------

1999–2006 m. D. Loithard buvo Argau kantono atstovė Šveicarijos Nacionalinėje Taryboje. 2004–2006 m. ji pirmininkavo Šveicarijos krikščionių demokratų liaudies partijai. Po to, kai 2006 m. birželio 14 d. Žozefas Daisas atsistatydino iš Šveicarijos Federalinės Tarybos nario pareigų, Tarybos nare buvo išrinkta D. Loithard. Ji gavo 133 iš 234 galimų balsų ir tapo 109-ąja Federalinės Tarybos nare. Ji yra penktoji moteris, išrinkta į Tarybą. Kadangi prieš ją buvęs Tarybos narys Ž. Daisas kalba prancūziškai, o D. Loithard – vokiškai, jos išrinkimas buvo senos tradicijos, kuomet Federalinės Tarybos narys yra pakeičiamas asmeniu iš tos pačios kalbos grupės, sulaužymas.

2017 m. Šveicarijos Federalinė Taryba
Nuo 2006 m. rugpjūčio 1 d. iki 2010 m. spalio 31 d. ji buvo federalinio ekonomikos reikalų departamento vadovė. 2009 kalendoriniams metams D. Loithard buvo išrinkta Šveicarijos konfederacijos viceprezidente, iš esmės užsitikrindama, kad ji bus išrinkta Konfederacijos prezidente 2010 kalendoriniams metams. Dėl pastaraisiais metais buvusios didelės narių kaitos Federalinėje Taryboje, ji buvo ilgiausiai Federalinės Tarybos pirmininke netapusi Tarybos narė.

2010 m. ir 2017 m. ji buvo išrinkta Konfederacijos prezidente. Ji tapo trečiąja moterimi, užėmusia šias pareigas po Rut Dreifus (1999 m.) ir Mišlin Kalmi-Re (2007 m.). Būdama Konfederacijos prezidente, D. Loithard pirmininkavo Federalinės Tarybos posėdžiams ir vykdė reprezentacines funkcijas, kurias paprastai atliktų valstybės vadovas kitose demokratinėse šalyse (nors Šveicarijoje visa Federalinė Taryba yra laikoma valstybės vadovu). Pagal Šveicarijos pirmumo tvarką, ji taip pat buvo aukščiausio rango pareigūnė ir turėjo teisę kritinėse situacijose veikti visos Federalinės Tarybos vardu. Tačiau daugeliu atvejų D. Loithard buvo tik *primus inter pares* (liet. *pirmas tarp lygių*), be jokios galios, viršijančios šešis savo kolegas.

2011 m. prezidente tapo M. Kalmi-Re. Pirmą kartą Šveicarijos istorijoje dvi moterys iš eilės ėjo šalies prezidento pareigas. Po departamento vadovų pozicijų pertvarkymo, kuris įvyko po dviejų Federalinės Tarybos narių rinkimų 2010 m. D. Loithard pakeitė kadenciją baigusį Moricą Lojenbergerį federalinio aplinkos, transporto, energetikos ir ryšių departamento vadovo pareigose. 2018 m. einant ministrės pareigas, JT Generalinis sekretorius Antonijas Guterešas paskyrė ją į Aukšto lygio skaitmeninio bendradarbiavimo grupę, kuriai pirmininkauja Melinda Geits ir Džekas Ma.

Projektą *SAFFA 2020* globoja keturios buvusios arba esamos Federalinės Tarybos narės: D. Loithard, Simoneta Somaruga, Evelin Vidmer-Šlumpf ir M. Kalmi-Re.

Šaltiniai
---------

1. ↑  „Doris Leuthard joins the Board of the Kofi Annan Foundation". *Kofi Annan Foundation* (anglų). 2019-12-19. Nuoroda tikrinta 2022-10-13.
2. 1 2  „Leuthard Elected Swiss President for 2017". Swissinfo. 2016-12-07. Nuoroda tikrinta 2022-10-14.
3. 1 2  „Doris Leuthard - People". *Berggruen Institute* (anglų). Nuoroda tikrinta 2022-10-14.
4. ↑  Skard, Torild (2014). „Ruth Dreifuss, Micheline Calmy-Rey and Doris Leuthard". *Women of power - half a century of female presidents and prime ministers worldwide*. Bristol: Policy Press. p. 404-407. ISBN 978-1-44731-578-0.
5. ↑  „Leuthard au DETEC, Widmer-Schlumpf aux finances". *TSR Télévision Suisse Romande*. SRG SSR. 2010-09-27. Suarchyvuotas originalas 2010-09-30. Nuoroda tikrinta 2022-10-14.  Nežinomas parametras `|url-status=` ignored (pagalba)
6. ↑  „Secretary-General's High-level Panel on Digital Cooperation". Jungtinių Tautų Organizacija. 2018-07-12.
7. ↑  „Patronat" (vokiečių). 2020.ch. Suarchyvuotas originalas 2016-03-03. Nuoroda tikrinta 2022-10-14.  Nežinomas parametras `|url-status=` ignored (pagalba)


| Politinis postas
 |
| --- |
| Prieš tai:**Džozefas Daisas** | **Šveicarijos Federalinės Tarybos narė**2006–2018 | Po to:**Viola Amerd** |
| **Šveicarijos federalinio ekonomikos reikalų departamento vadovė**2006–2010 | Po to:**Johanas Šnaideris-Amanas** |
| Prieš tai:**Hansas-Rudolfas Mercas** | **Šveicarijos konfederacijos viceprezidentė**2009 | Po to:**Moricas Lojenbergeris** |
| **Šveicarijos konfederacijos prezidentė**2010 | Po to:**Mišlin Kalmi-Re** |
| Prieš tai:**Moricas Lojenbergeris** | **Šveicarijos federalinio aplinkos, transporto, energetikos ir ryšių departamento vadovė**2010–2018 | Po to:**Simoneta Somaruga** |
| Prieš tai:**Johanas Šnaideris-Amanas** | **Šveicarijos konfederacijos viceprezidentė**2016 | Po to:**Alenas Bersė** |
| **Šveicarijos konfederacijos prezidentė**2017 |